Source: https://www.kosicezapad.sk/article-item-sk/krajsky-dopravny-inspektorat-v-kosiciach-informuje-a-upozornuje/
Timestamp: 2020-03-28 17:12:30+00:00
Document Index: 4010620

Matched Legal Cases: ['§ 137', '§ 22', '§ 64', '§ 66', '§ 66', '§11']

Krajský dopravný inšpektorát v Košiciach informuje a upozorňuje | Košice Západ
Krajský dopravný inšpektorát v Košiciach informuje a upozorňuje.
Zdôrazňujeme, že pri rôznych "ťukancoch" (škodových udalostiach) na parkoviskách, kde sa vodič poškodeného vozidla nenachádza pri vozidle, nepostačuje zanechanie lístka za stieračom so svojimi údajmi a odídenie z miesta, nakoľko týmto konaním sa škodová udalosť posudzuje ako dopravná nehoda a konanie vinníka je kvalifikované ako porušenie pravidiel cestnej premávky závažným spôsobom podľa § 137 ods. 2 písm. c zákona o cestnej premávke so všetkými dôsledkami, ktoré z takéhoto konania vyplývajú. Týmto konaním vodič poruší ustanovenie § 22 ods. l písm. b zákona č. 372/19990 Zb. o priestupkoch v znení neskorších noviel, pri ktorom sa ukladá sankcia od 300 do 1.300 € a zákaz činnosti viesť motorové vozidlo po dobu od 1 roka až do 5 rokov.
Odporúčame vodičom v takýchto situáciách využiť všetky možnosti na zabezpečenie vodiča poškodeného vozidla, t.j. informačné služby nákupných a kultúrno-spoločenských centier, športových zariadení a iných objektov kumulujúcich cestnú premávku pre zabe zpečenie vodiča k svojmu poškodenému vozidlu (napr. komunikačnými prostriedkami nákupného centa upovedomiť vodiča o poškodení jeho vozidla a dostavení sa k nemu), aby mohol byť plnohodnotne uplatnený inštitút škodovej udalosti.
V prípade ak vodiča poškodeného vozidla nevyhľadá, má povinnosť túto udalosť oznámiť polícii.
Je potrebné rozlišovať dopravnú nehodu a škodovú udalosť.
Dopravná nehoda je definovaná podľa § 64 zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov ako udalosť v cestnej premávke, ktorá sa stane v priamej súvislosti s premávkou vozidla a pri ktorej:
d) na niektorom zo zúčastnených vozidiel vrátane prepravovaných vecí alebo na inom majetku vznikne hmotná škoda zrejme prevyšujúca jedenapolnásobok väčšej škody podľa Trestného zákona (3.990€).
Za dopravnú nehodu sa považuje aj škodová udalosť, ak :
a) nie je splnená niektorá z povinností podľa § 66 ods. 6 citovaného zákona
Všetky ostatné udalosti v cestnej premávke, pri ktorých vznikla škoda v priamej súvislosti s premávkou vozidla sú škodové udalosti. Vodič, a to nie len ten, ktorý udalosť zavinil, ale aj poškodený, ako účastník škodovej udalosti je povinný dodržať ustanovené povinnosti ( § 66 ods. 6) a to:
- bezodkladne zastaviť vozidlo;
- preukázať svoju totožnosť inému účastníkovi škodovej udalosti;
- poskytnúť údaje o poistení vozidla;
- vyplniť a podpísať tlačivo zavedené na zabezpečenie náhrady vzniknutej škody podľa §11 ods. 2 zákona č. 381/2001 Z.z. o povinnom zmluvnom poistení;
- zdržať sa požitia alkoholu alebo inej návykovej látky;
- urobiť vhodné opatrenia, aby nebola ohrozená bezpečnosť alebo plynulosť cestnej premávky;
- ak spôsobil hmotnú škodu osobe, ktorá nie je účastníkom škodovej udalosti, je povinný o tom túto osobu bezodkladne upovedomiť a oznámiť jej svoje osobné údaje.